Bentzen arbeider både med soloprosjekter og i samarbeid og i ulike medier som video, lyd, tekst, installasjon, skulptur, tegning, foto, tekstil, performance. Ofte er eksisterende objekter som er funnet, kjøpt nye eller brukte, transformert om til nytt meningsinnhold og uten bruksverdi. Tematisk har hun de siste ti årene spesielt jobbet med tema knyttet til de bakenforliggende årsakene til krig og flukt. Temaer som går igjen i kunstnerskapet er også knyttet til tap, utenforskap og selvdestruktivitet. Selv om temaene kan være mørke er det en leken, humoristisk og poetisk side i arbeidene.